Ja tõesti – selline see auto on. Škoda pesamuna on valmis andma endast kõik ja seda väga säästlikul moel. Škoda Citigo-e iV on pisike – pikkust vaid 3,6m ning hinnalt Eesti turu soodsaim – 19 890 eurot. Ja selle mudeli müük läks suvel nii hästi, et selleks aastaks Eestile eraldatud autod on juba otsas. Neist üheksa leidsid omaniku KIK ostutoetusega, mille suurus esimeses toetusvoorus oli 5000 eurot.
#000002
Elektriline pisi Škoda on Volkswagen e-up! noorem õde, jagades viimasega nii tehnikat kui ka aku osakonda. Esi- ja tagaistmete all peidab end 37 kWh akuplokk, millest jagub sõidurõõmu 260 km läbimiseks. Tootja annab keskmiseks energiakuluks 14,8 kW/100 km kohta.
#000003
Üks erinevus siiski on – Škodal puudub tagurduskaamera ja seda asendab parkimisandurite poolt kuvatav digipilt. Selle info on piisav, et kaubanduskeskuse parklas ohutult autode vahele parkida. Ja kui mõnele sellest ei piisa, võib pilgu peeglitesse visata.
#000004
Peale pea 40 km linnasõitu, mis kulges Mõigust Pärnamäele ja sealt läbi linna Rahumäele ning sealt Ülemiste keskusesse, näitas Citogo energiakuluks vaid 12,7 kWh/100 km. Mis on tunduvalt väiksem kui tootja poolt lubatud. Ja siit hakkas edasi arenema mõte, et prooviks läbi viia tõelise ökosõidutesti. Ja mitte niimoodi nagu üks teine elektriautode esindaja seda ringrajal tegi – keskmine kiirus 30 km/h, küte maas ja ei mingit pidurdamist ega kiirendamist, kuniks aku tühjaks saab. Sellisel testsõidul ei ole reaalse eluga ega tavaliiklusega mitte mingit seost.
#000005
Täiesti äärmusesse ei ole mõtet laskuda ka ökonoomsussõitu tehes, seega sai valitud e-režiim, salongi soojendus seatud 21 kraadile ning mobiilis Waze tööle ning Spotify heli auto audiosüsteemi mängima. Ehk siis täiesti tavapärane sõit kuue valla teedel ja nii, et sõitja ei peaks lihasuretamisega tegelema. Samas pidades kinni liikluskorraldusest, küll ühe väikese erandiga – testsõidul ei tõusnud kiirus kordagi üle 70 km/h.
#000008
Ja kaks tundi hiljem kuvasid Citigo ekraanil vastu järgmised numbrid:
#000009
Sõit kestis üks minut üle kahe tunni, selle ajaga läbis Škoda Citogo-e 99,7 kilomeetrit ja nüüd trummid ja fanfaarid kõlama – keskmine energiakulu vaid 9,8 kWh/100 km. Ja selle arvestuse järgi tuleb sõiduulatust lausa müstilised 320 kilomeetrit!
#000010
Škoda Citogo-e iV on tõepoolest keskkonnasäästlik elektriauto. Hinnalt soodsaim, energiakulult vägagi säästlik, gabariitidelt leiab parkimiskoha ka sealt, kus teised mööda sõidavad. Mahutab lühikesteks sõitudeks neli täiskasvanud reisijat ja tõestab veenvalt, et väikestele elektriautodele on liikluses täiesti oma koht olemas – linnaauto, mis sobib sõitudeks ka linnast väljaspool.
#000011
Ja viimasel pildil väike tähelepanek Enefit Volt laadimisjaamade osas. Kõik need laadimisjaamad on varustatud QR koodiga, mille abil on võimalik Volti äpis alustada laadimist.
#000012
Miskipärast on aga osad laadimisjaamad varustatud hoopis teise QR koodiga, mis suunab seda sama rakendust rakenduste poest alla laadima. Peale Ülemiste keldriparkla avastasin vale QR koodi ka Tartus Olerexi tanklas asuvalt kiirlaadijalt. Minul õnnestus rahakoti vahel oleva kliendikaardi abil auto laadima panna, kuid kõrval oleva Tesla 3 juhil jäi auto laadimata, sest tal oligi vaid nutitelefon ja selles äpp. Palun kulla Volt – enne kleepsu lisamist kontrolli, mis info kleepsul on 😊
#000013
Google Maps on Gmaili ja Google’i otsingumootori kõrval üks kolmest elevandist, millel Google tavalise inimese jaoks seisab.
#000019
Uuring: väga hea IT-turvalisuse tasemega ettevõtete osakaal on aastaga märgatavalt kasvanud
#000028
Telia poolt tellitud ning Turu-uuringute AS-i poolt aasta lõpus läbi viidud uuringust selgus, et eelmisel aastal kasvas märgatavalt nende ettevõtete hulk, kes peavad küberturvalisust üli- või väga oluliseks.
#000029
Telia sulgeb sel aastal maakondade kaupa oma 3G võrgu
#000032
Telia hakkab alates 2023. aasta veebruarist maakondade kaupa sulgema oma 3G võrku. 3G sulgemisest vabanev võrguressurss suunatakse peamiselt 4G võrgu tugevdamiseks ning seal kõne- ja andmeside kvaliteedi parendamiseks.
#000033